ಪೇಶೆನ್ಸ್ ಅಗ್ಬಬಿ

ಪೇಷೆನ್ಸ್ ಅಗ್ಬಬಿ (ಪುಟ್ಟು ೧೯೬೫) ಒರ್ತಿ  ಬ್ರಿಟಿಷ್ ಕವಿ ಬೊಕ್ಕ ಕಲಾವಿದೆ. ಸಮಕಾಲೀನ ಸಮಸ್ಯೆಲೆನ್ ತೂಯೆರೆ ಅರೆನ ಕಬಿತೆ ಕಟ್ಟುನಿಟ್ಟಾದ್ ಇತ್ತ್ಂಡಲಾ, ಸಾಂಪ್ರದಾಯಿಕ ಕಾವ್ಯ ರೂಪೊಲೆನ್ ಸೇರಾದ್ ಔಪಚಾರಿಕ ನಿರ್ಬಂಧೊಲೆನ್ ಬಳಕೆ ಮಲ್ಪುಂಡು. ಆರ್ ತನ್ನನ್ ತಾನ್ *ದ್ವಿಸಂಸ್ಕೃತಿ* ಬೊಕ್ಕ ದ್ವಿಲಿಂಗಿ ಪಂಡ್ದ್ ವರ್ಣನೆ ಮಲ್ತೆರ್.  ಜನಾಂಗೀಯ ಬೊಕ್ಕ ಲಿಂಗ ಗುರುತುದ ವಿಷಯೊಲು ಅರೆನ ಕಬಿತೆಡ್ ತೋಜುಂಡು.  ಸಾಹಿತ್ಯ ಬೊಕ್ಕ ಪ್ರದರ್ಶನೊಗು ತನ್ನ ಸಮಾನ ಗೌರವೊಗು, ಬೊಕ್ಕ ಸಂಸ್ಕೃತಿಲು, ಉಪಭಾಷೆಲು ಬೊಕ್ಕ ಸ್ವರೊಲೆಡ್ ದ್ರವ ಬೊಕ್ಕ ಸ್ಪಷ್ಟವಾದ್ ಉಪ್ಪುನ ತನ್ನ ಬೇಲೆಗ್ ಆರ್ ಆಚರಣೆ ಪಡೆಯೆರ್.  2017ಡ್, ಆರ್ ರಾಯಲ್ ಸೊಸೈಟಿ ಆಫ್ ಲಿಟರೇಚರ್ ದ ಫೆಲೋ ಆದ್ ಆಯ್ಕೆ ಆಯೆರ್. 

## ಸುರುತ ಜೀವನ ಬೊಕ್ಕ ಶಿಕ್ಷಣ
ಅಗ್ಬಬಿ ಲಂಡನ್ ಡ್ ನೈಜೀರಿಯನ್ ಅಪ್ಪೆ ಅಮ್ಮೆರೆಗ್ ಪುಟ್ಟುವೆರ್. ಎಲ್ಯ ಪ್ರಾಯೊಡು ಒಂಜಿ ಇಂಗ್ಲಿಷ್ ಕುಟುಮೊ ಅರೆನ್ ದತ್ತು ಪಡೆಯೆರ್. ಆರ್ 12 ವರ್ಸೊದ ಪ್ರಾಯೊಡು ಸಸೆಕ್ಸ್ ಡ್ದ್ ಉತ್ತರ ವೇಲ್ಸ್ ಗ್ ಪೋಯೆರ್, ಅಲ್ಪರ್ದ್ ಆರ್   ಕೊಲ್ವಿನ್ ಬೇಡ್ ಡ್ ಬುಲೆಯೆರ್.  ಆರ್ ಆಕ್ಸ್ ಫರ್ಡ್ ದ ಪೆಂಬ್ರೋಕ್ ಕಾಲೇಜಿಡ್ ಇಂಗ್ಲಿಷ್ ಬಾಸೆ ಬೊಕ್ಕ ಸಾಹಿತ್ಯೊನು ಅಧ್ಯಯನ ಮಲ್ತೆರ್.

2002ಡ್ ಸಸೆಕ್ಸ್ ವಿಶ್ವವಿದ್ಯಾಲಯೊಡ್ದ್ ಸೃಜನಶೀಲ ಬರವು, ಕಲೆ ಬೊಕ್ಕ ಶಿಕ್ಷಣೊಡು ಎಂಎ ಮಲ್ತೆರ್. ಅವೇ ವರ್ಷದ ಸೆಪ್ಟೆಂಬರ್ ಡ್, ಕಾರ್ಡಿಫ್ ದ ವೇಲ್ಸ್ ವಿಶ್ವವಿದ್ಯಾಲಯೊಡು ಸೃಜನಶೀಲ ಬರವುಡು ಸಹಾಯಕ ಉಪನ್ಯಾಸಕಿ ಆದ್ ನೇಮಕ ಆಯೆರ್. 

## ಕಬಿತೆಲು ಬೊಕ್ಕ ಪ್ರದರ್ಶನೊಲು
ಅಗ್ಬಬಿ 1995ಡ್ ಲಂಡನ್ ಕ್ಲಬ್ ಸರ್ಕ್ಯೂಟ್ ಡ್ ಅಟಾಮಿಕ್ ಲಿಪ್ ಪನ್ಪಿನ ಪ್ರದರ್ಶನ ಗುಂಪುದ ಸದಸ್ಯೆ ಆದ್ ಪ್ರದರ್ಶನ ಕೊರ್ರೆ ಸುರು ಮಲ್ತೆರ್. ಅಕ್ಲೆನ ಅಂತಿಮ ಪ್ರವಾಸ ೧೯೯೮ಡ್ ಕ್ವಾಡ್ರೊಫೋನಿಕ್ಸ್ ಪನ್ಪಿನ ಶೀರ್ಷಿಕೆಡ್ ನಡತ್ಂಡ್. ಉಂದು ಪ್ರತಿಯೊಂಜಿ ಕಾರ್ಯಕ್ರಮೊಡು ಲೈವ್ ಬೊಕ್ಕ ವಿಡಿಯೋ ಪ್ರದರ್ಶನೊನು ಮಿಶ್ರಣ ಮಲ್ತ್ಂಡ್. ೧೯೯೬ಡ್, ಆರ್ ಅಡಿಯೋಲಾ ಅಗ್ಬಬಿ ಬೊಕ್ಕ ಡೊರೊಥಿಯಾ ಸ್ಮಾರ್ಟ್ ನಕುಲೆನೊಟ್ಟುಗು *FO(U)R WOMEN* ಪನ್ಪಿನ ಒಂಜಿ ಪ್ರದರ್ಶನ ತುಂಡುಡ್ ಬೇಲೆ ಮಲ್ತೆರ್, ಉಂದು ಸುರುಕು ಇನ್ಸ್ಟಿಟ್ಯೂಟ್ ಆಫ್ ಕಂಟೆಂಪರರಿ ಆರ್ಟ್ಸ್ ಡ್ ಪ್ರದರ್ಶನ ಕೊರಿಯೆರ್  ಬೊಕ್ಕ ೧೯೯೫ಡ್ದ್ ೧೯೯೮ ಮುಟ್ಟ ಪ್ರವಾಸ ಮಲ್ತೆರ್   ಆರ್ ಜಾನಿಸ್ ಜೋಪ್ಲಿನ್, ಕ್ಯಾರೊಲ್ ಆನ್ ಡಫಿ, ಬೊಕ್ಕ ಚಾಕುಸೆರ್ ಬೊಕ್ಕ ತನ್ನ ಸಮಕಾಲೀನ ಸಂಸ್ಕೃತಿ ಬೊಕ್ಕ ಬೇತೆ ಬೇತೆ ಸಂಸ್ಕೃತಿಲೆನ್ ಉಲ್ಲೇಖ ಮಲ್ತೆರ್ ಪ್ರಭಾವೊಲು. ಅಗ್ಬಬಿನ ಬಾಲ್ಯೊಡು ಕೇಕ್ ದ ಪ್ರೀತಿ ಅರೆನ *ಈಟ್ ಮಿ ಪನ್ಪಿನ* ಕಬಿತೆಡ್ ತೋಜುಂಡು.

ಜುಲೈ ೨೦೦೯ ಡ್ದ್ ಡಿಸೆಂಬರ್ ೨೦೧೦ ಮುಟ್ಟ ಕ್ಯಾಂಟರ್ಬರಿ ಪ್ರಶಸ್ತಿ ವಿಜೇತೆ ಆದ್, ಅಗ್ಬಬಿ ಜೆಫ್ರಿ ಚಾಸರ್ ನ ದಿ ಕ್ಯಾಂಟರ್ಬರಿ ಟೇಲ್ಸ್ ನ್ ಆಧಾರ ಮಲ್ತ್ ದ್ ಒಂಜಿ ಪೂರ್ಣ-ಉದ್ದದ ಕಬಿತೆ ಸಂಗ್ರಹೊನು ಬರೆಯೆರೆ ಆರ್ಟ್ಸ್ ಕೌನ್ಸಿಲ್ ಅನುದಾನೊನು ಪಡೆಯೆರ್.  ಅಂತಿಮ ಉತ್ಪನ್ನೊನು 2014ಡ್ ಟೆಲ್ಲಿಂಗ್ ಟೇಲ್ಸ್ ಪಂಡ್ದ್ ಪ್ರಕಟಿಸಯೆರ್, ಉಂದು 21ನೆ ಶತಮಾನೊದ ಪಾತ್ರೊಲೆನ್, ಅಯಿತ ಕಾವ್ಯೊನ್ ಬೊಕ್ಕ ಅಯಿತ ಪ್ರದರ್ಶನದ ಅಂಶೊಲೆನ್ ದೆತೊನುನ ನಿಟ್ಟಿಡ್ ಮಧ್ಯ ಇಂಗ್ಲಿಷ್ ಕೆಲಸೊಡು ಪ್ರತಿಯೊಂಜಿ ಕತೆನ್ ಪುನರ್ವ್ಯಾಖ್ಯಾನಿಸಯೆರ್.  ಪುನರ್ವ್ಯಾಖ್ಯಾನೊಡು ಬ್ರಿಟಿಷ್ ಸಾಹಿತ್ಯಿಕ ಸಂಪ್ರದಾಯೊಲೆನ್ ಪುನರ್ವ್ಯಾಖ್ಯಾನಿಸರೆ ಅರೆನ ವಿಮರ್ಶಕೆರ್ ಮೆಚ್ಚುಗೆ ಪಡೆಯಿನ, ಗೀತಾತ್ಮಕ ಕಾವ್ಯ ಶೈಲಿನ್ ಬಳಕೆ ಮಲ್ತೆರ್. ಈ ಪುಸ್ತಕೊಗು ಸೈಮನ್ ಆರ್ಮಿಟೇಜ್ ಸೇರ್ದ್ ಕವಿಲೆನ ಮೆಚ್ಚುಗೆ ಬತ್ತ್ಂಡ್, ಅಕುಲು ಉಂದೆನ್ "ಚಾಸರ್ ನ ಜೀವಂತ ಆವೃತ್ತಿಲು ಓದೆರೆ ಸಾಧ್ಯ ಆಪುಂಡು" ಪಂಡ್ದ್ ವರ್ಣನೆ ಮಲ್ತೆರ್.  ಅಗ್ಬಾಬಿ ಟೆಲ್ಲಿಂಗ್ ಟೇಲ್ಸ್ ನ್ ಒಂಜಿ ಪ್ರದರ್ಶನ-ಕವಿತೆ ಕೃತಿ ಆದ್ ಪ್ರವಾಸ ಮಲ್ಪುನ ಮುಂದುವರಿಸಯೆರ್, ಯುಕೆ ದ ಸಾಹಿತ್ಯೋತ್ಸವೊಲೆಡ್, ಕಲಾ ಸ್ಥಳೊಲೆಡ್ ಬೊಕ್ಕ ಗ್ರಂಥಾಲಯೊಲೆಡ್ ತೋಜಾವೆರ್. ಅಕುಲು *ದಿ ವೈಫ್ ಆಫ್ ಬಾಫಾ* ಅತ್ತ್ಂಡ *ಟಿಟ್ ಫಾರ್ ಟ್ಯಾಟ್ (ರೀವ್ಸ್ ನ ಕತೆ)* ದಂಚಿನ ಕತೆಕುಲೆನ್ ಮಲ್ತೆರ್.

ಬ್ರಿಟನ್ಡ್ ಪ್ರದರ್ಶನ‌ ಕೊರ್ಪುನೆತ ಒಟ್ಟುಗು , ಅಗ್ಬಬಿ ನಮೀಬಿಯಾ, ಜೆಕ್ ಗಣರಾಜ್ಯ, ಜಿಂಬಾಬ್ವೆ, ಜರ್ಮನಿ ಬೊಕ್ಕ ಸ್ವಿಟ್ಜರ್ಲ್ಯಾಂಡ್‍ನ ಬ್ರಿಟಿಶ್ ಕೌನ್ಸಿಲ್ ಓದುನ ಪ್ರವಾಸೊಲೆನ್ . ಪ್ರೀತಿ ಬೊಕ್ಕ ಆಧುನಿಕ ಸಂಬಂಧೊಲೆನ್ ಅನ್ವೇಷಿಸುನ ರಿನೈಸಾನ್ಸ್ ಒನ್ ನಿರ್ಮಿಸಾಯಿನ *ಮಾಡರ್ನ್ ಲವ್* ಪಂದ್ ಪನ್ಪುನ  ಪದೊಕ್ಳೆ ಪ್ರವಾಸೊಡು ಆರ್ ಭಾಗವಹಿಸಿಯೆರ್, ಯುಕೆ ಬೊಕ್ಕ ಸ್ವಿಟ್ಜರ್ಲೆಂಡ್ ಪ್ರವಾಸ ಮಲ್ತೆರ್.

೧೯೯೮ಡ್ ಚಾನೆಲ್ ೪ ಸರಣಿ ಲಿಟ್ಪಾಪ್ ಬೊಕ್ಕ ೧೯೯೯ಡ್ ಜೋಕುಲೆನ ಕಾರ್ಯಕ್ರಮ ಬ್ಲೂ ಪೀಟರ್ ಸೇರ್ದ್ ದೂರದರ್ಶನೊಡು ಬೊಕ್ಕ ರೇಡಿಯೋಡ್ ಅರೆನ ಕಬಿತೆಲು ತೋಜಿದ್ ಬತ್ತ್ಂಡ್. ರಾಣಿ ಎಲಿಜಬೆತ್ II ನ ಸಿಂಹಾಸನೊಗು ಪ್ರವೇಶೊಗು ೬೦ನೇ ವಾರ್ಷಿಕೋತ್ಸವೊನು ಗುರುತು ಮಲ್ಪುನ ಕ್ಯಾರೊಲ್ ಆನ್ ಡಫಿ ಸಂಪಾದನೆ ಮಲ್ತಿನ ಜುಬಿಲಿ ಲೈನ್ಸ್ (೨೦೧೨) ಸೇರ್ದ್ ಕೆಲವು ಸಂಕಲನೊಲೆಗ್ ಅರೆನ ಕಬಿತೆಲು ಕೊಡುಗೆ ಕೊರ್ತೆರ್  (೨೦೧೬), ಗ್ಯಾಟ್ವಿಕ್ ವಿಮಾನ ನಿಲ್ದಾಣೊಡು ಕೈದಿಲೆನ ಕತೆಕುಲೆನ್ ಆಧಾರ ಮಲ್ತ್ದ್ ಕತೆಕುಲೆನ ಸಂಗ್ರಹ.  

ಆಕ್ಸ್ ಫರ್ಡ್ ಬ್ರೂಕ್ಸ್ ವಿಶ್ವವಿದ್ಯಾಲಯ ಬೊಕ್ಕ ಈಟನ್ ಕಾಲೇಜಿಡ್ ಬೊಕ್ಕ ಲಂಡನ್ ಡ್ ಬೇತೆ ಬೇತೆ ಜಾಗೆಲೆಡ್ ಕಾರ್ಯಾಗಾರೊಲೆನ್ ಕಲ್ಪಾದ್ ಬೊಕ್ಕ ನಡಪಾಯೆರ್. 

೨೦೧೮ಡ್, ಆರ್ ಬ್ರೊಂಟೆ ಪಾರ್ಸನೇಜ್ ಮ್ಯೂಸಿಯಂಡ್ ನೆಲೆಯಾಯೆರ್. 

## ಪ್ರಶಸ್ತಿ ಬೊಕ್ಕ ಮಾನ್ಯತೆ
೧೯೯೭ಡ್ ಅಗ್ಬಾಬಿನ ಸುರುತ ಕಾವ್ಯ ಸಂಕಲನ ಆಯಿನ ಆರ್.ಎ.ಡಬ್ಲ್ಯೂ. (೧೯೯೫), ಎಕ್ಸೆಲ್ ಸಾಹಿತ್ಯ ಪ್ರಶಸ್ತಿನ್ ಗೆಂದಿಯೆರ್. 

೨೦೦೦ಡ್ ಬಿಬಿಸಿ ರೇಡಿಯೋ ೪ ರಾಷ್ಟ್ರೀಯ ಕಬಿತೆ ದಿನೊಗು ಕಬಿತೆ ಬರೆಯೆರೆ ಕಮಿಷನ್ ಕೊರ್ತಿನ ೧೦ ಕವಿಕ್ಲೆಡ್ ಒರ್ತಿಯೇ ಆದಿತ್ತೆರ್. 

೨೦೦೪ಡ್ ಪೋಯೆಟ್ರಿ ಬುಕ್ ಸೊಸೈಟಿದ ದುಂಬುದ ಪೀಳಿಗೆದ ಕವಿಕ್ಲೆನ ಪಟ್ಟಿಡ್ ತೋಜಿದ್ ಬತ್ತೆರ್.  

೨೦೧೦ಡ್, ಅಗ್ಬಾಬಿನ್ ಕ್ಯಾಂಟರ್ಬರಿ ಉತ್ಸವೊಡು ಕ್ಯಾಂಟರ್ಬರಿ ಕವಿ ಪ್ರಶಸ್ತಿ ಪಡೆಯೆರ್.   

ಮಾರ್ಚ್ ೨೦೧೫ಡ್, ದಿ ಪೋಯೆಟ್ರಿ ಸೊಸೈಟಿ ಅಗ್ಬಾಬಿನ್ *ಟೆಲ್ಲಿಂಗ್ ಟೇಲ್ಸ್* ಪನ್ಪಿನ ಪುಸ್ತಕೊಗು ೨೦೧೪ ಟೆಡ್ ಹ್ಯೂಸ್ ಪ್ರಶಸ್ತಿಗ್ ಆಯ್ಕೆ ಆಯಿನ ಐನ್ ಕವಿಕ್ಲೆಡ್ ಒರ್ತಿಯೇ  ಪಂಡ್ದ್ ಘೋಷಣೆ ಮಲ್ತ್ಂಡ್. 

೨೦೧೭ಡ್, ಅಗ್ಬಾಬಿ ರಾಯಲ್ ಸೊಸೈಟಿ ಆಫ್ ಲಿಟರೇಚರ್ ದ ಫೆಲೋ ಆದ್ ಆಯ್ಕೆ ಆಯೆರ್. 

## ಆಯ್ಕೆ ಮಲ್ತಿನ ಕೃತಿಲು

* ಪಜ್ಜಿ. (ರಾ), ಗೆಕೊ ಪ್ರೆಸ್ (೧೯೯೫).
* ಟ್ರಾನ್ಸ್ಫಾರ್ಮ್ಯಾಟ್ರಿಕ್ಸ್,  ಕ್ಯಾನೊಂಗೇಟ್ ಬುಕ್ಸ್ (2000)
* ಬ್ಲಡ್ಶಾಟ್ ಮೊನೊಕ್ರೋಮ್,  ಕ್ಯಾನೊಂಗೇಟ್ (2008)
* ಟೆಲ್ಲಿಂಗ್ ಟೇಲ್ಸ್,  ಕ್ಯಾನೊಂಗೇಟ್ (2014)
* ಬಾಫಾನ ಮದಿಮೆ ಆಯಿನ ಪೊಣ್ಣು (ಪಠ್ಯ);  ದಿ ವೈಫ್ ಆಫ್ ಬಫಾ ದ ವಿಶ್ಲೇಷಣೆ 
* ದಿ ಇನ್ಫಿನಿಟ್, ಕ್ಯಾನೊಂಗೇಟ್ (೨೦೨೦)

### ಸಂಕಲನೊಲು

* ಕ್ಯಾರೊಲ್ ಆನ್ ಡಫಿ, ಜುಬಿಲಿ ಲೈನ್ಸ್ (ಲಂಡನ್: ಫೇಬರ್ & ಫೇಬರ್, ೨೦೧೨)
* ಸಾಶಾ ಡಗ್ಡೇಲ್, ಅತ್ಯುತ್ತಮ ಬ್ರಿಟಿಷ್ ಕಬಿತೆ ೨೦೧೨ (ಕ್ರೋಮರ್: ಸಾಲ್ಟ್, ೨೦೧೨)
* ಹೆಲೆನ್ ಐವರಿ, ಅಕ್ಲೆನ ಸ್ವಂತ ಪಾತೆರೊಡು (ಕ್ರೋಮರ್: ಸಾಲ್ಟ್, ೨೦೧೨)
* ರಾಬ್ ಪೋಪ್, ಇಂಗ್ಲಿಷ್ ಭಾಷೆ ಬೊಕ್ಕ ಸಾಹಿತ್ಯೊನು ಅಧ್ಯಯನ ಮಲ್ಪುನವು: ಒಂಜಿ ಪರಿಚಯ ಬೊಕ್ಕ ಸಹಚರ (ಆಕ್ಸ್ ಫರ್ಡ್: ರೌಟ್ಲೆಡ್ಜ್, ೨೦೧೨)
* ಟಾಮ್ ಚಿವರ್ಸ್, ಅಡ್ವೆಂಚರ್ಸ್ ಇನ್ ಫಾರ್ಮ್ (ಲಂಡನ್: ಪೆನ್ಡ್ ಇನ್ ದ ಮಾರ್ಜಿನ್ಸ್, ೨೦೧೨)
* ನಿರಾಶ್ರಿತೆರೆನ ಕತೆಕುಲು (ಮ್ಯಾಂಚೆಸ್ಟರ್: ಕೋಮಾ ಪ್ರೆಸ್, ೨೦೧೬)
* ಮಾರ್ಗರೆಟ್ ಬಸ್ಬಿ, ಆಫ್ರಿಕಾದ ಪೊಸ ಮಗೆಲು (ಅನೇಕ ಆವೃತ್ತಿಲು, ೨೦೧೯)

## ಉಲ್ಲೇಖೊಲು

ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು